Accident tragic în Timiș. Un biciclist în vârstă de 80 de ani s-a izbit de un autoturism
Un bărbat, în vârstă de 80 de ani, circula cu bicicleta pe o stradă secundară din localitatea Nerău, iar la ieșirea pe DN 59 C, km 27, a intrat în coliziune cu un autoturism condus de un tânăr, în vârstă de 22 de ani, care se deplasa regulamentar pe DN 59 C, a comunicat IPJ Timiș.
În urma impactului, din nefericire, biciclistul a decedat.
Polițiștii au întocmit un dosar penal sub aspectul săvârșirii infracțiunii de ucidere din culpă.